أعتقد أنه بالمعنى ده
الأنوثة هتكون الكلمة اللي هختارها بعدها
لأن
دي كانت برضوا رحلة طويلة
أني أعتبر الآنوثة
بشكل شخص... أو خلينا نقول على مستوى الشخصية
مش بالضروري بس الجسم
كوني...أو ازاي آنا ب...أنا مرتاحة
جدا بتصنيف نفسي كنسوية
ومع ده التصنيف ده كان فيه مناقشات كتيرة
عن المفروض النسوية تكون أنثوية قد ايه
أو زي ما بيقولوا النسويات الأنثويات
والتنوع في أنه الواحد كون شخص أنثوي بشكل عام
أنه الشخص يلبس
اللي يختاره، فستان
او بيادة أو حلاقة الشعر تماما أو لأ
صعب جدا المحافظة على
الالتزام بتوقعات التصنيفات اللي الناس بتصنفهالك أو اللي بتصنفها لنفسك
بس أعتقد أن الأنوثة كلمة مثيرة جدا للاهتمام
عشان أنا أعتقد أنه في حالات كتيرة
الشكل اتغير بس أنا كنت دايما حاسة
أنها كانت بتعكس حاجات كنت بحسها فيا
حتى لو... أفعالي كانت مختلفة
شئ مثير للاهتمام انك تشوف نفسك ورا كل الطبقات اللي بتحطها على نفسك والآخرين
كان ممكن دايما... مش بس بتحصل بشكل واعي طول الوقت
بس حسيت برضوا في الفترة اللي فاتت أني دايما بشوف نفسي كشخص أنثوي
حتى لو كنت بعمل كل حاجة عكسها
حتى لو قصيت شعري
أو لبست بنطلون واسع أو فستان
مش فارقة
بس أحساسي بيتحسن مع الوقت
علاقتي بالكلمات اللي بوصف بيها نفسي
لما أكون مرتاحة أكتر مع الكلمات دي
لما كنت في الجامعة مثلا
عندي صحابات كتير بيتكلموا
بيتكلموا عن أنهم في مرحلة ما كان نفسهم يبقوا رجالة
أو يحاولوا يبقوا رجالة عشان ازاي ممكن يمشوا في الشارع باليل بسهولة
وكان دايما مهم بالنسبة لي أني أفكر في الاحساس بالحرية في الشارع
بس عمري ما كنت عايزة ألبس رجالي وأمشي في الشارع
هبقى عايزة ألبس هدوم مريحة
أي حاجة أختارها وأمشي في الشارع
بس أنا دايما حسيت
في لحظة كنت قلقانة جدا ليه عمري ما أتنمنيت أبقى راجل
يمكن ده المطلبوب عشان أبقى أنثوية أكتر
أنه في لحطة بتبقي عايزة تبقي راجل وبعد كده ترجعي ست
ودي الطريقة اللي تعرفي بيها أنك ست
بس بعدين حسيت أن عمري ما كان عندي الاحساس أني عايزة أبقى راجل